A BIZOTTSÁG 332/2009/EK RENDELETE
(2009. április 23.)
a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
mivel:
(1)
A 2658/87/EGK rendelet mellékletében szereplő Kombinált Nómenklatúrában a 1905 vtsz. alá tartozó bizonyos termékek besorolásakor különbséget kell tenni egyfelől a 1905 90 20 alszám alá tartozó termékek, másfelől a 1905 90 90 alszám alá tartozó készítmények között.
(2)
A 1905 vtsz. HR Magyarázatának (B) bekezdése értelmében e vtsz. alá lisztből vagy keményítőből készített, általában korong vagy lap formában kisütött termékek tartoznak.
(3)
A 1905 90 20 alszám alá tartozó „hasonló termékek” fogalma nincs meghatározva.
(4)
Az úgynevezett „tésztalapok” besorolása kapcsán probléma merült fel, mivel nincs olyan egyértelmű kritérium, amely alapján megkülönböztethetők lennének a 1905 90 20 és a 1905 90 90 alszám alá tartozó termékek.
(5)
Következésképpen a 19. árucsoportot indokolt kiegészíteni egy olyan kiegészítő megjegyzéssel, amely szerint a 1905 90 20 alszám alá kizárólag a száraz és törékeny termékek tartoznak.
(6)
Ezért a 2658/87/EGK rendeletet ennek megfelelően módosítani kell.
(7)
Az e rendeletben előírt intézkedések összhangban vannak a Vámkódex Bizottság véleményével,
ELFOGADTA EZT A RENDELETET:
1. cikk
A 2658/87/EGK rendelet mellékletében szereplő Kombinált Nómenklatúra 19. árucsoportja a következő kiegészítő megjegyzéssel egészül ki:
„3.
A 1905 90 20 alszám alá kizárólag a száraz és törékeny termékek tartoznak.”
2. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2009. április 23-án.